nahid-hub/BLUGE-bengali-wikipedia-section-title-prediction huggingface dataset:
৮০ টি মৌলের কমপক্ষে ১ টি স্থায়ী আইসোটোপ রয়েছে যেটি কখনো তেজস্ক্রিয় রশ্মি নিঃসরণ করেনা, মোট ২৫৪ স্থায়ী আইসোটোপ শনাক্ত করা হয়েছে। যাইহোক হাজার হাজার আইসোটোপের অস্থায়ী বৈশিষ্ট্য রয়েছে। এই "তেজস্ক্রিয় আইসোটোপ" গুলো এক সেকেন্ডের ভগ্নাংশ থেকে শুরু করে ট্রিলিয়ন বছর সময় পর্যন্ত ক্ষয় হতে পারে। পারমাণবিক সংখ্যা এবং নিউট্রন সংখ্যা, নিউক্লাইডেরর বন্ধনশক্তি যেটি স্থায়িত উপত্যকা হিসেবে পরিচিত একটি নকশায় অঙ্কিত। স্থায়ী নিউক্লাইডগুলো এই শক্তি উপত্যকার নিচের দিকে অবস্থিত যেখানে অস্থায়ী নিউক্লাইডগুলো উপত্যকার দেয়াল বরাবর অবস্থিত এবং এদের দুর্বল বন্ধন শক্তি বিদ্যমান।

অধিক স্থায়ী নিউক্লিয়াস নির্দিষ্ট সীমানার মধ্যে পতিত হয় অথবা নিউট্রন ও প্রোটনের ভারসাম্য : খুব কম বা খুব বেশি নিউট্রন (প্রোটন সংখ্যার সাথে সম্পর্ক যুক্ত) ক্ষয়ের কারণ ঘটায়। উদাহরণ হিসেবে, বিটা ক্ষয়ের ক্ষেত্রে একটি নাইট্রোজেন-১৬ পরমাণু (৭ প্রোটন, ৯ নিউট্রন) সৃষ্টি হওয়ার কয়েক সেকেন্ডের মধ্যে একটি অক্সিজেন-১৬ পরমাণুতে (৮ প্রোটন, ৮ নিউট্রন) রূপান্তরিত হয়। এই ক্ষয়ে নাইট্রোজেন নিউক্লিয়াসের একটি নিউট্রন দুর্বল মিথস্ক্রিয়া দ্বারা একটি প্রোটন, একটি ইলেকট্রন এবং একটি অ্যান্টি নিউট্রিনোতে রূপান্তরিত হয়। মৌলটি ভিন্ন প্রোটন সংখ্যার অন্য মৌলে রূপান্তরিত হয়।

আলফা ক্ষয়ে (যেটা সাধারণত ভারী নিউক্লিয়াসের ক্ষেত্রে সংঘটিত হয়) তেজস্ক্রিয় মৌল অন্য মৌল গঠন করতে একটি হিলিয়াম নিউক্লিয়াস (২ প্রোটন এবং ২ নিউট্রন) ক্ষয় করে, হিলিয়াম-৪ সহ। অনেক ক্ষেত্রে এই পদ্ধতি এই ধরনের কতগুলি ধাপে অন্যান্য ক্ষয়সহ (সাধারণত বিটা ক্ষয়) বজায় রাখে যতক্ষণ না স্থায়ী মৌল গঠিত না হয়।

গামা ক্ষয়ে একটি নিউক্লিয়াস উত্তেজিত অবস্থা থেকে নিন্ম শক্তির অবস্থায় গামা রশ্মি বিকিরণ করে। এই পদ্ধতিতে মৌলটি অন্য মৌলে পরিবর্তন হয়না (নিউক্লিয়ার পরিবর্তন নেই)

অন্যান্য আরো বাহ্যিক ক্ষয় সম্ভব। (প্রথম মূল প্রবন্ধ দেখুন)। উদাহরণ হিসেবে অভ্যন্তরীণ পরিবর্তন ক্ষয়ে শক্তি উত্তেজিত নিউক্লিয়াস গঠন করে মধ্যবর্তী অরবিটাল ইলেক্ট্রনগুলোর একটি প্রক্ষেপ করে এমন এক পদ্ধতিতে যেটা উচ্চ শক্তি উৎপন্ন করে ; কিন্তু এটা বিটা ক্ষয় নয়, এবং বিটা ক্ষয়ের মত একটি মৌলকে অন্য মৌলে রূপান্তরিত করে না।

সঠিক অনুচ্ছেদ শিরোনাম কোনটি?
titleA. ভারী মৌল উৎপাদন
titleB. নিউক্লিয়ার ফিশন
titleC. রাদারফোর্ডের টীম এর নিউক্লিয়াস আবিষ্কার
titleD. পারমাণবিক ক্ষয়
উত্তর: titleD
চৌধুরী শেখ হাসিনা নেতৃত্বাধীন বাংলাদেশের সরকারের সমালোচনা করছেন। তিনি রাজাকারদের সাথে (১৯৭১ সালের বাংলাদেশ মুক্তিযুদ্ধের সময় পাকিস্তানি সেনাবাহিনী দ্বারা পরিচালিত একটি আধা সামরিক বাহিনী) আচরণের জন্য সরকারের সমালোচনা করেছেন যাদেরকে তিনি "ধর্মীয় নেতা" হিসাবে প্রশংসা করেছেন। তিনি আরও বলেন ধার্মিক নাগরিকদের উপর হামলা করা বাংলাদেশ সরকারের ষড়যন্ত্রের একটি অংশ। 

সঠিক অনুচ্ছেদ শিরোনাম কোনটি?
titleA. ভারতীয় মুসলমানরা
titleB. বাংলাদেশ সরকার
titleC. বিতর্ক
titleD. তিন তালাক
উত্তর: titleB
২৮ টি আসনের উপ-নির্বাচন (২৩ টি প্রাদেশিক ও ৫ জন জাতীয়) বহুবার বিলম্বিত হয়েছিল এবং আসিফ আলী জারদারি ও নওয়াজ শরীফ কর্তৃক অন্যদের মধ্যে প্রতিদ্বন্দ্বিতা করা হয়েছিল (যিনি প্রথমে বলেছিলেন যে তিনি প্রত্যাহার করে নিয়েছেন, তবে তারপরেও নির্বাচনে প্রতিদ্বন্দ্বিতা করতে দেখা গিয়েছে; তাঁর ভাই শেহবাজ শরীফও উপনির্বাচনে অংশ নেন) । 

মৃূলত ৩ জুন ২০০৮ এ উপনির্বাচনের পরিকল্পনা ছিল, পরে স্থগিত হয়ে ১৮ জুন ২০০৮ হয়; সুরক্ষার কারণে বৃহস্পতিবার বিরোধীদের সাথে দেখা হওয়ার কারণে ১৮ ই আগস্ট ২০০৮ এ স্থগিত হওয়ার ফলে ২৬ শে জুন ২০০৮ এ পুনর্নির্ধারণ হয়েছিল। পিপিপি ঘোষণা করেছিল যে এই উপনির্বাচনে অংশ নেবে না যেখানে পিএমএল-এনের শীর্ষস্থানীয় নেতারা প্রতিদ্বন্দ্বিতা করবেন। ২০০৮ সালের ২৩ শে জুন, শরীফকে তার আগের আদালতের দোষের কারণে আবার নির্বাচন থেকে নিষেধাজ্ঞা দেওয়া হয়েছিল, ২০০৮ সালের ২৫ শে জুন সুপ্রিম কোর্টের নেতৃত্বে শরীফের আসনের উপনির্বাচনের পিছনে ৩০ শে জুন ২০০৮-এ শুরু হওয়া আপিলের আলোচনার অবধি পর্যবসিত হয়। অন্যান্য আসনের জন্য উপনির্বাচনের পরিকল্পনা করা হয়েছিল ২৬ জুন ২০০৮-এ। 

৫৯ জন প্রার্থী পাঁচটি জাতীয় আসনে প্রতিদ্বন্দ্বিতা করেছিলেন, এবং প্রাদেশিক আসনে প্রতিদ্বন্দ্বী ২৮২ জন প্রার্থী নিম্নরূপে বিভক্ত হয়েছিলেন:


অনানুষ্ঠানিক ফলাফল দেখায় যে পিএমএল-এন তিনটি জাতীয় আসন এবং অন্য দুটি পিপিপি জিতেছে; প্রাদেশিক আসনগুলির মধ্যে পিএমএল-এন আটটি, পিপিপি সাতটি, আওয়ামী জাতীয় পার্টি দুটি এবং স্বতন্ত্র প্রার্থী ছয়টি জিতেছে। ভোটগ্রহণ অত্যন্ত কম ছিল। 

সঠিক অনুচ্ছেদ শিরোনাম কোনটি?
titleA. ফলাফল
titleB. সমস্যা
titleC. সন্ত্রাসবাদ
titleD. উপনির্বাচন
উত্তর: titleD
পরবর্তী কালে আসাম অঞ্চলে প্রধান অভিবাসী, অর্থাৎ পঞ্চম তরঙ্গ হচ্ছে তাই-অহোম গোষ্ঠী। দক্ষিণ চীন থেকে পাটকাই অঞ্চলের পাংসাউ গিরিপথ ধরে সুকাফা তাই-অহোমদেরকে আসামে নিয়ে আসেন। তাই-অহোমের পর ষষ্ঠ তরঙ্গ হিসেবে অন্যান্য তাই জনগোষ্ঠী আসামে প্রবেশ করে যারা বৌদ্ধ ছিল। এরা হচ্ছে খামতি, খামিয়াং, আইতন, তাই-ফাকে এবং তুরুং জনগোষ্ঠী যারা উত্তর আসাম ও অরুণাচল প্রদেশে বসবাস করে। ভারতবর্ষের ঔপনিবেশিক সময়কালেও এই অভিবাসন চলতে থাকে। মধ্যযুগের শেষের দিকে শিখরা একটি ক্ষুদ্র কিন্তু অন্যতম প্রধান গোষ্ঠী হিসেবে আসাম অঞ্চলে অভিবাসিত হয়।

সঠিক অনুচ্ছেদ শিরোনাম কোনটি?
titleA. মধ্যযুগ
titleB. প্রাগৈতিহাসিক কাল
titleC. আদি-ঐতিহাসিক কাল ও প্রাচীন যুগ
titleD. সামাজিক গঠন
উত্তর: titleA
কোমেনিচি অনেকগুলো দাতব্য সংস্থা ও আন্তর্জাতিক সংগঠনের সাথে জড়িত রয়েছেন। ১৯৯৯ সালে তিনি ১ম অ্যাথলেট হিসেবে জাতিসংঘে আমন্ত্রিত হয়েছিলেন। সেখানে তিনি আন্তর্জাতিক স্বেচ্ছাসেবক বর্ষ, ২০০০-এর শুভেচ্ছা বক্তব্য পেশ করেছিলেন। বর্তমানে তিনি আন্তর্জাতিক বিশেষ অলিম্পিক ক্রীড়ায় পরিচালকমণ্ডলীর ভাইস-চেয়ারম্যান এবং মাসকুল্যার ডাইস্ট্রোফি অ্যাসোসিয়েশনের পরিচালকমণ্ডলীর সহ-সভাপতি হিসেবে সম্পৃক্ত রয়েছেন। এছাড়াও, তিনি ব্যক্তিগতভাবে বুখারেস্টভিত্তিক 'নাদিয়া কোমেনিচি চিলড্রেনস্‌ ক্লিনিকের' সাথে জড়িত আছেন। ক্লিনিকটি স্বল্পমূল্যের পাশাপাশি বিনামূল্যে সামাজিক কার্যক্রমের অংশ হিসেবে রোমানিয়ার শিশুদেরকে স্বাস্থ্য সেবা প্রদান করে আসছে।

২০০৩ সালে রোমানিয়া সরকার তাকে 'অনাররী কনসাল জেনারেল' হিসেবে যুক্তরাষ্ট্রে নিযুক্ত করে। রোমানিয়া-যুক্তরাষ্ট্রের দ্বি-পক্ষীয় সম্পর্ক আরো মজবুত, দৃঢ় ও জোরদার করার লক্ষ্যেই এ নিয়োগ দেয়া হয়। তিনি ওকলেহোমা অঙ্গরাজ্যের নরম্যান অফিসে নিজ দায়িত্ব সুচারুরূপে পালন করে যাচ্ছেন।


সঠিক অনুচ্ছেদ শিরোনাম কোনটি?
titleA. শুরুর কথা
titleB. শৈশবকাল
titleC. অবসরগ্রহণ
titleD. সাম্প্রতিক কর্মকাণ্ড
উত্তর: titleD
আসানসোল মেট্রোপলিটান এরিয়া : বরাকর, মাইথন থেকে পানাগড় পর্যন্ত বিস্তৃত পশ্চিমবঙ্গের দ্বিতীয় মেট্রো নগরী।

আসানসোল মহকুমায় আসানসোল শহর পশ্চিম বঙ্গের দ্বিতীয় বৃহত্তম নগরী ও আসানসোল পৌরসংস্থা (বিস্তৃতি পূর্বে রানীগঞ্জ শহর থেকে পশ্চিমে বরাকর শহর পর্যন্ত, যা আয়তনে পশ্চিম বঙ্গের বৃহত্তম মিউনিসিপ্যাল কর্পোরেশন)। এছাড়া আসানসোল মহকুমার বরাবনি, জামুড়িয়া, রাণীগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরাশিয়া, কেন্দা, কুনুস্তোরিয়া, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।
ও দুর্গাপুর মহকুমায় দুর্গাপুর শহরাঞ্চলের ভৌগোলিক আয়তন ১২৭.১ বর্গ কিঃমিঃ। পূর্ব-পশ্চিম দিক বরাবর (পূর্বে পানাগড় থেকে পশ্চিমে অন্ডাল পর্যন্ত) শহরের বিস্তৃতি প্রায় ৪০ কিঃমিঃ। উত্তর-দক্ষিণ দিক বরাবর (উত্তরে শিবপুর-অজয়ঘাট থেকে দক্ষিণে ন'ডিহা পর্যন্ত) শহরের বিস্তৃতি প্রায় ২২ কিঃমিঃ। ভৌগলিক বিস্তৃতি ও আয়তনের বিচারে দুর্গাপুর পশ্চিমবঙ্গের তৃতীয় বৃহত্তম শহর ও পূর্বোত্তর ভারতের অন্যতম বৃহত্তম শিল্পাঞ্চল। এই অঞ্চলে একমাত্র বিমানবন্দর কাজী নজরুল ইসলাম বিমানবন্দর অন্ডাল এ অবস্থিত।

সঠিক অনুচ্ছেদ শিরোনাম কোনটি?
titleA. সড়কপথ
titleB. রাণীগঞ্জ ব্লক
titleC. এলাকা
titleD. যোগাযোগ
উত্তর: titleC
কবিরহাট পৌরসভার ২ নং ওয়ার্ডের বাসিন্দা কবির পাটোয়ারী ছিলেন এলাকার বিশিষ্ট ব্যবসায়ী। তিনি তার বসত বাড়ীর আঙ্গিনার কাছে ১২৫ বছর পুর্বে একটি দোকান স্থাপন করেন। কালক্রমে এলাকার মানুষের চাহিদা মেটাতে তিনি তার দোকানটি আরো উত্তর দিকে স্থানান্তর করেন। কালের বিবর্তনে সেখানে গড়ে উঠে একটি হাট। সপ্তাহের প্রতি শুক্র ও মঙ্গল বারে এলাকার মানুষ সেখানে তাদের নিত্য প্রয়োজনীয় সওদাপাতির জন্য আসা শুরু করে; এভাবে যে হাট গড়ে সেটাই পরিচিতি লাভ করে কবিরহাট নামে।

নোয়াখালীর সদর উপজেলা তথা সুধারাম থানা থেকে পৃথক হয়ে ২০০৬ সালে উপজেলাটি গঠিত হয়। পূর্বে এই এলাকা সদর পূর্বাঞ্চল হিসেবে পরিচিত ছিল। বর্তমান কবিরহাট উপজেলার বেশির ভাগ এলাকা পঞ্চাশের দশকে অবিভক্ত ঘোষবাগ ইউনিয়নের অন্তর্গত ছিল। ওই দশকের শেষের দিকে চাপরাশীর হাট ইউনিয়ন গঠিত হয়। সাম্প্রতিক কালে ঘোষবাগ ইউনিয়নের অংশবিশেষ নিয়ে কবিরহাট পৌরসভা এবং চাপরাশীর হাট ইউনিয়নকে বিভক্ত করে ধানশালিক ইউনিয়ন গঠিত হয়।

বাংলার প্রথম স্বাধীন সুলতান ফখরুদ্দিন মুবারক শাহ এই অঞ্চলে জন্ম নেন বলে ধারণা করা হয়।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. শিক্ষা
titleC. ইতিহাস
titleD. প্রশাসনিক এলাকা
উত্তর: titleC
২৭৬ সালে সম্রাট য়ু অসুস্থ হয়ে পড়লে উত্তরসূরী নিয়ে জটিলতা দেখা দেয়। যুবরাজ ঝং ছিলেন আইনসম্মত উত্তরাধিকারী কিন্তু পদস্থ কর্মচারী ও সাধারণ জনগণ চাচ্ছিল তার পরিবর্তে সম্রাট য়ুর যোগ্য ভাই কিয়ের যুবরাজ সিমা ইউ সিংহাসনে আরোহণ করুক। সম্রাট য়ু সুস্থ হয়ে উঠলে যারা ইউয়ের পক্ষে কথা বলেছিল এমন কয়েকজন সেনা কর্মকর্তাকে বরখাস্ত করেন কিন্তু কাউকেই অন্য কোনো শাস্তি প্রদান করেন নি।

পরের বছর ইয়াং হু তাকে পূর্ব য়ু রাজ্য বিজয়ের কথা স্মরণ করিয়ে দেন। বেশির ভাগ সেনা কর্মকর্তা তুফা বিদ্রোহ নিয়ে ব্যস্ত থাকার কারণে এই প্রস্তাবের বিরোধিতা করেন। কিন্তু ডু ইয়ু ও ঝাং তাকে সমর্থন প্রদান করেন। সম্রাট য়ু তাদের অভিমত গুরুত্বের সাথে বিবেচনা করেন এবং সে সময়ে আক্রমণে যান নি।

২৭৬ সালে তিনি তার মৃত স্ত্রী ইয়াং ইয়ানকে দেওয়া কথা অনুযায়ী তার চাচাতো বোন ইয়াং ঝিকে বিয়ে করেন এবং তাকে সম্রাজ্ঞী করেন। নতুন সম্রাজ্ঞী ইয়াংয়ের পিতা ইয়াং জুন একজন প্রধান প্রশাসনিক কর্মকর্তা হিসেবে নিয়োগ লাভ করেন এবং বেশি ঔদ্ধত্য হয়ে পড়েন।

২৭৯ সালে সেনাপ্রধান মা লং তুফা বিদ্রোহ দমন করতে সক্ষম হলে সম্রাট য়ু পূর্ব য়ু রাজ্যে আক্রমণে মনযোগী হন। তিনি তার সেনাবাহিনী ছয়টি দলে ভাগ করেন এবং তার চাচা সিমা ঝও, ওয়াং হুন, ওয়াং রং, হু ফেন, ডু ইয়ু, এবং ওয়াং জুনকে সেনাপতি হিসেবে নিযুক্ত করেন। বড় দুটি দল ছিল ওয়াং হুন ও ওয়াং জুনের অধীনে। তারা সকলেই তাদের দল নিয়ে দ্রুত অগ্রসর হয় এবং পূর্বনির্ধারিত সীমানাবর্তী শহরে আক্রমণ করে। ওয়াং জুনের নৌবহর পূর্ব দিকে ইয়াংৎজি নদীর দিকে অগ্রসর হয়ে পূর্ব য়ুর নৌবহরকে পরাজিত করে। পূর্ব য়ুর চ্যান্সেলর ঝাং টি ওয়াং হুনের দলকে পরাজিত করার শেষ চেষ্টা চালায় কিন্তু নিজেই পরাজিত হয় এবং হুনের হাতে মারা যান। ওয়াং হুন, ওয়াং জুন ও সিমা ঝও জিয়ানয়ের দিকে অগ্রসর হন এবং সুন হাওকে ২৮০ সালের এক বসন্তে আত্মসমর্পণ করতে বাধ্য করেন। সম্রাট য়ু সুন হাওকে গুইমিংয়ের মারকুইস পদ প্রদান করেন।

সঠিক অনুচ্ছেদ শিরোনাম কোনটি?
titleA. সিয়াননিং যুগ: চীন পুনঃএকত্রীকরণ
titleB. জিন সম্রাট
titleC. তাইশি যুগ: জিন সাম্রাজ্যের রাজনৈতিক ব্যবস্থা
titleD. পরিবার
উত্তর: titleA
পাইউট মৌখিক ইতিহাস মতে, সি-টে-কাহ বা সাই স্বগোত্রভোজী লাল চুলের দৈত্যের কিংবদন্তীতুল্য গোত্র, যাদের অবশিষ্টাংশ ১৯১১ সালে নেভাদার লাভরক কেভের গুয়ানো খনি শ্রমিকরা খুজে পেয়েছিল বলে মনে করা হয়। তদুপরি পাইউট সৃষ্টি গল্প সিয়ারা নেভাদা ও রকি মাউন্টেন এর মধ্যেে একদা বসবাসরত "সুন্দর দৈত্যের" কথা বলে। বিকলাঙ্গ সন্তান জন্ম দেওয়ার পর দৈত্যরা শিশুটির সাথে এমন খারাপ ব্যবহার করে যে মহৎ আত্মা ভূমিকে গরম ও নির্জন করে দেন এবং শত্রুদের দৈত্যদের বিজয় করার অনুমোদন দেন।শুধু দুজন দৈত্য বেচে ছিলঃপাইউট ও তার স্ত্রী, গরম মরুভূমিতে থাকতে থাকতে যাদের চামড়া বাদামি হয়ে গিয়েছিল।

"এড্রিয়েন্নে মেয়র তার বই, প্রথম আমেরিকানদের কিংবদন্তী তে সি-টে-কাহ সমন্ধে লিখেন"। তিনি পরামর্শ দেন যে,লাভরক কেভ ও নেভাদার অন্যান্য শুকনা গুহার কঙ্কাল কে "দৈত্য" ব্যাখ্যা দেওয়া শুরু করেছিল পর্যটন ব্যাবসায়িরা এবং কঙ্কালগুলা স্বাভাবিক আকারের ছিল। যদিও লাভরকের একশত মাইল উত্তরে ম্যামথ এবং গুহা ভালুকের জীবাশ্ম আছে, এবং  তাদের লম্বা অঙ্গকে অদক্ষ দর্শক দৈত্যের বলে ভাবতে পারে। তিনি লালচে চুলের ব্যাপারে যুক্তি দেখান যে মৃত্যুর পরে চুলের রঙ স্থায়ি হয় না এবং বিভিন্ন কারণ যেমন তাপমাত্রা, মাটি ইত্যাদি পুরানো খুব কালো চুলকে জং ধরা লাল বা কমলাতে পরিণত করতে পারে।

সঠিক অনুচ্ছেদ শিরোনাম কোনটি?
titleA. বুলগেরিয় পূরাণ
titleB. স্থানীয় আমেরিকান পুরাণ
titleC. গ্রীক পুরাণ
titleD. জৈন পুরান
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৫ নং বিষ্ণুপুর বিধানসভা কেন্দ্রটি বিষ্ণুপুর পৌরসভা, বিষ্ণুপুর সমষ্টি উন্নয়ন ব্লক এবং আমড্যাংরা, সলতোড়া এবং সাতমৌলি গ্রাম পঞ্চায়েত গুলি তালড্যাংরা সমষ্টি উন্নয়ন ব্লক গুলির অন্তর্গত।

বিষ্ণুপুর বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. ১৯৭৭-২০০৬
titleD. এলাকা
উত্তর: titleD
২২ ফেব্রুয়ারি ১৯৭১ এ পাকিস্তান সশস্ত্র বাহিনীর এক বৈঠকে গৃহীত প্রস্তাবনার ভিত্তিতে মার্চের শুরুতে ১৪তম ডিভিশনের জিওসি মেজর জেনারেল খাদিম হুসাইন রাজা এবং মেজর জেনারেল রাও ফরমান আলি অপারেশনের মূল পরিকল্পনা তৈরি করেন। বৈঠকের সিদ্ধান্ত অনুযায়ী পশ্চিম পাকিস্তানের কোয়েতা হতে ১৬তম ইনফ্যান্ট্রি ডিভিশন এবং খরিয়ান থেকে ১৯তম ডিভিশনকে ফেব্রুয়ারির মাঝামাঝি সময়ে পূর্ব পাকিস্তানে যাওয়ার প্রস্তুতি নেয়ার আদেশ দেয়া হয়।

পাকিস্তানের উর্ধ্বতন সামরিক কর্মকর্তা পূর্ব পাকিস্তানের জিওসি লে জেনারেল সাহেবজাদা ইয়াকুব খান এবং পূর্ব পাকিস্তানের গভর্নর ভাইস অ্যাডমিরাল এস এম আহসান পূর্ব পাকিস্তানের সাধারণ জনগণের উপর সামরিক হামলার বিরোধী ছিলেন বলে অপারেশনের পূর্বেই তাদেরকে দায়িত্ব হতে অব্যাহতি দেয়া হয়। লে জেনারেল টিক্কা খানকে পূর্ব পাকিস্তানের গভর্নর ও জিওসি করে পাঠানো হয়। মার্চের ১৭ তারিখ পাকিস্তান সামরিক বাহিনীর সিওএস জেনারেল হামিদ টেলিফোন করে জেনারেল রাজাকে অপারেশনের পরিকল্পনা করার দায়িত্ব প্রদান করেন। ১৮ মার্চ সকালে ঢাকা সেনানিবাসের জিওসি কার্যালয়ে বসে জেনারেল রাজা এবং মেজর জেনারেল রাও ফরমান আলি অপারেশনের পরিকল্পনা তৈরি করেন। পরিকল্পনাটি জেনারেল ফরমান নিজ হাতে হালকা নীল রঙের একটি অফিস প্যাডের ৫ পাতা জুড়ে লিড পেন্সিল দিয়ে লিখে নেন।

জেনারেল ফরমান অপারেশনের সিদ্ধান্ত, এবং সাফল্যের শর্ত ইত্যাদির সীমা তৈরি করেন এবং জেনারেল খাদিম সেনাদলের স্থান বিতরন, বিভিন্ন ব্রিগেড ও ইউনিটের উপর সুনির্দিষ্ট দায়িত্ব বণ্টন ইত্যাদি কাজ তদারকি করেন। এটা ধারণা করা হয় যে বাঙালি সেনারা অপারেশনের শুরুর সময় বিদ্রোহ করবে, তাই পরিকল্পনাকারীরা প্রেসিডেন্ট ইয়াহিয়া খানের সাথে আলাপকালে বাঙালি সৈন্যদের অপারেশনের পূর্বেই নীরস্ত্র করার এবং বাঙালি রাজনৈতিক নেতাদের গ্রেফতারের প্রস্তাব দেন। 'অপারেশনের সব কিছুই নির্ধারিত হল।' - হাতে লিখিত পরিকল্পনাটি ২০ মার্চে আবার জেনারেল হামিদ এবং লে জেনারেল টিক্কা পর্যালোচনা করেন। জেনারেল হামিদ তাৎক্ষনিকভাবে বাঙালি সেনা ইউনিটগুলোকে নীরস্ত্র করার সিদ্ধান্ত নিলেও শুধুমাত্র ই পি আর, আর্মড পুলিশ ও আধা-সামরিক বাহিনীদের নীরস্ত্র করার অনুমতি দেন। ইয়াহিয়া খান তার সাথে এক বৈঠকের সময় আওয়ামী লীগ নেতাদের গ্রেফতারের পরিকল্পনাকে প্রত্যখ্যান করেন। পুণঃনির্ধারিত পরিকল্পনা অনুমোদন করা হয় এবং বিভিন্ন এলাকার কমান্ডারদের কাছে বিতরন করে দেয়া হয়।

অপারেশন শুরু হয় ঢাকায় ২৫ মার্চ রাতের শেষ প্রহরে এবং অন্যান্য গ্যারিসনকে ফোন কলের মাধ্যমে তাদের জিরো আওয়ারে (অপারেশন শুরুর পূর্বনির্ধারিত সময়) তাদের কার্যক্রম শুরু করার জন্য সতর্ক করে দেয়া হয়। ঢাকার সৈন্যদের কমান্ডে ছিলেন রাও ফরমান আলি এবং অন্যান্য সব স্থানের সৈন্যদের কমান্ডে ছিলেন জেনারেল খাদেম। জেনারেল টিক্কা এবং তার কর্মকর্তারা ৩১তম কমান্ড সেন্টারের সব কিছু তদারকি করা এবং ১৪তম ডিভিশনের কর্মকর্তাদের সহযোগিতা করার উদ্দেশ্যে উপস্থিত ছিলেন।

সঠিক অনুচ্ছেদ শিরোনাম কোনটি?
titleA. অন্যান্য বাঙালি সশস্ত্র দল
titleB. পরিকল্পনা পদ্ধতি
titleC. অপারেশনের পরিকল্পনা
titleD. গৃহীত সিদ্ধান্তসমূহ
উত্তর: titleB
১৮ই এপ্রিল, ২০১০ সালে আবু আইয়ুব আল-মাসরি তিকরিতের নিকটস্থ একটি মার্কিন-ইরাকি যৌথ অভিযানে নিহত হন। যৌথবাহিনী মনে করে যে, আল-মাসরি ঐ সময় বিস্ফোরণের জন্য আত্মঘাতী বোমা দ্বারা সজ্জিত ছিলেন। দীর্ঘক্ষণ গোলাগুলি এবং বোমাবর্ষণের পর ইরাকি সৈন্য ঘরে প্রবেশ করে এবং দুইজন জীবিত মহিলাকে পায়, যাদের একজন ছিল আল-মাসরির স্ত্রী। আল-মাসরি, আবু ওমর আল-বাগদাদি এবং আল-বাগদাদির পুত্রকে চিহ্নিত করা হয়। ইরাকি সেনাবাহিনীর মতে, আল-মাসরির মৃতদেহে একটি আত্মঘাতী বোমা পাওয়া গিয়েছিল 
ইরাকের প্রধানমন্ত্রী নুরি আল-মালিকি বাগদাদে একটি সংবাদ সম্মেলনে আবু ওমর আল-বাগদাদি এবং আবু আইয়ুব আল-মাসরি নিহত হবার ঘোষণা করেন। এবং সাংবাদিকদেরকে তাদের মৃতদেহের ছবি দেখান। তিনি জানান, "এই আক্রমণ স্থল বাহিনীর মাধ্যমে সম্পন্ন হয়েছে যারা বাড়িটি পরিবেষ্টন করে ছিলো। এবং মিসাইল নিক্ষেপকও ব্যবহার করা হয়েছিল।" মালিকি আরো বলেন, "অভিযানের সময় কম্পিউটারগুলো সীজ করা হয়েছিল। ওসামা বিন লাদেন এবং (তার সহকারী) আয়মান আল-জাওয়াহিরী থেকে।" আমেরিকা সেনাকর্মকর্তা জেনারেল রেমন্ড অদির্নো এই অভিযানের ব্যাপারে বলেন, "এই সন্ত্রাসীদের মৃত্যু আল কায়েদাকে তাদের ইরাকে বিদ্রোহ শুরুর থেকে যথাসম্ভব সর্বাধিক চোট পৌঁছিয়েছে।" তিনি বলেন, "যদিও এখানে তাদের কার্যক্রম এখনো চলবে, কিন্তু এটি ইরাককে সন্ত্রাসমুক্ত করার সর্বোচ্চ পদক্ষেপ বলা যায়।

২০১০ সালের ২৫শে এপ্রিল, ইসলামিক স্টেট ইরাক একটি জঙ্গী সাইটে একটি চার পাতার ঘোষণাপত্রে জানায় যে, "রবিবারের আগে আল-মাসরি এবং আল-বাগদাদির মৃত্যু নিশ্চিত করা হয়েছে।" সেখানে আইএসের তৎকালীন শরীয়াহ-মন্ত্রী আবুল ওয়ালিদ আব্দুল ওয়াহহাব আল-মাশাদানি জানান, "এই দুই (জঙ্গী) নেতা একটি বৈঠকে যোগদান করেছিলেন, তখন একদল "শত্রু বাহিনী" তাদের অবস্থান চিহ্নিত করে এবং তাদের অবস্থান লক্ষ্য করে বিমানহামলা চালায়।"

এই ঘোষণাপত্রটি এর আগের শুক্রবারে চালানো বোমা হামলার একটি স্পষ্ট প্রমাণ। সেখানে দাবী করা হয়, "ক্রুসেডার এবং শিয়ারা ইরাকি নিরাপত্তা সেবার ভাবমূর্তিকে বিনষ্ট করবে। এবং বাগদাদে আইএসআই শত্রু জোটকে ভয়াবহ ক্ষতির পর একটি 'অসার' জয় উপহার দেবে।"

মার্কিন ভাইস-প্রেসিডেন্ট জো বাইডেন বলেন, "ইরাকে আলকায়েদার উচ্চপদস্থ এই দুই নেতার মৃত্যু সন্ত্রাসীদের প্রতি "সম্ভবতঃ বিধ্বংসী" আঘাত। এবং আক্রমণের সফলতা প্রমাণ করছে, ইরাকের নিরাপত্তা বাহিনী সফলতার দিকে যাচ্ছে।"

২০১০ সালের ১৪ই মে আন-নাসের লি-দ্বীনিল্লাহ আবু সুলাইমান ( "") ইসলামিক স্টেটের যুদ্ধমন্ত্রী হিসেবে আল-মাসরির স্থলাভিষিক্ত হন।

সঠিক অনুচ্ছেদ শিরোনাম কোনটি?
titleA. বিবাহ
titleB. ইরাক গমন
titleC. প্রকৃত মৃত্যু
titleD. সামরিক দলে যোগদান
উত্তর: titleC
প্রতিনিয়ত গবেষণা ও পরীক্ষা নিরিক্ষার মাধ্যমে ই-ইঙ্ক প্রযুক্তির উন্নয়ন ঘটে চলেছে। ই-ইঙ্ক প্রযুক্তির সর্বশেষ সংস্করকে ই-ইঙ্ক ভিজপ্লেক্স বলা হয়। ভিজপ্লেক্স প্রযুক্তির প্রত্যেক সংস্করণ/মডেলকে ভিন্ন ভিন্ন ব্র্যান্ড নাম দিয়ে বাজারজাত করা হয়, নিচে এ সম্পর্কে বিস্তারিত আলোচনা করা হয়েছে। তবে কখনও কখনও ভিজপ্লেক্স কথাটি প্রথম প্রজন্মের ই-ইঙ্ক ডিসপ্লের কথা বোঝানোর জন্যও ব্যবহারিত হয়।

সঠিক অনুচ্ছেদ শিরোনাম কোনটি?
titleA. কর্পোরেট ইতিহাস
titleB. ই-ইঙ্ক প্রযুক্তি
titleC. ই-ইঙ্ক ভিজপ্লেক্স
titleD. ই-ইঙ্ক ট্রাইটন
উত্তর: titleC
বাংলাদেশের সংবিধান ও আইনের দৃষ্টিতে প্রত্যেক সাবালক নাগরিকের বিয়ে করার পূর্ণ অধিকার রয়েছে। আইন অনুযায়ী বিয়ের জন্য বিয়ের সাবালকত্য ধরা হয় পুরুষের জন্য নিম্নে ২১ বছর, আর নারীর জন্য নিম্নে ১৮ বছর। এর কম বয়সে বিয়ে করাকে আইনি সমর্থন দেয়া হয় না এবং তা “বাল্যবিবাহ” হিসেবে পরিগণিত হয়। ক্ষেত্রবিশেষে বাল্যবিবাহ আইনত অপরাধ হিসেবে পরিগণিত হয়। বাংলাদেশে বাল্যবিবাহ সংক্রান্ত প্রচলিত আইনটি হলো "বাল্যবিবাহ প্রতিরোধ আইন ১৯২৯", যেখানে এজাতীয় বিয়ে সংঘটিত হলে তার বিরুদ্ধে মামলা করার এখতিয়ার দেয়া হয়েছে ইউপি চেয়ারম্যান এবং পৌরসভা বা সিটি কর্পোরেশনের মেয়রকে। ইউনিভার্সাল ডিক্লারেশন অফ হিউমান রাইটসের ১৬(এ) অনুচ্ছেদের বিধানমতে, বিয়ে ও বিয়ে বিচ্ছেদ নারী ও পুরুষের একটি অধিকার৷
সঠিক অনুচ্ছেদ শিরোনাম কোনটি?
titleA. বরপক্ষ
titleB. ময়মনসিংহ অঞ্চলের বিয়ে
titleC. বাংলাদেশের আইনে বিবাহ
titleD. ঢাকাইয়া বিয়ে
উত্তর: titleC
আজকের দিনে মানবিক বিপর্যয়ে জরুরী প্রতিক্রিয়ার পিছনে চিন্তা ও মতবাদগুলি মানবহিতৈষণা বর্ণনা করতে ব্যবহৃত হয়। এই ক্ষেত্রে এটি মানবতাবাদী নীতি, বিশেষত মানবতার নীতির উপর ভিত্তি করে মানবহিতৈষী সাহায্যের পক্ষে যুক্তি দেয়। এমএসএফ-মার্কিন যুক্তরাষ্ট্রের এক্সিকিউটিভ ডিরেক্টর নিকোলাস ডি টোরেন্টে লিখেছেন:মানবিক কর্মের সবচেয়ে গুরুত্বপূর্ণ নীতিমালা হল মানবতা, নিরপেক্ষতা, স্বাধীনতা এবং সমদর্শিতা। সকল মানুষের মানুষ হওয়ার উত্কর্ষে কেবলমাত্র তাদের প্রয়োজনের ভিত্তিতে প্রাপকদের মধ্যে বৈষম্য ছাড়াই সমান মর্যাদা ব্যক্ত করে। অন্যের বিরুদ্ধে লড়াইয়ে এক পক্ষের সুবিধা হয়, রাজনৈতিক, ধর্মীয়, বা অন্যান্য বিষয়ের স্বার্থ কাজ করে এমন যুদ্ধক্ষেত্রে মানবিক সংগঠনের অংশ গ্রহণ বা কর্ম গ্রহণ করা থেকে বিরত থাকা উচিত।এই মৌলিক নীতিগুলি দুটি প্রয়োজনীয় উদ্দেশ্যে কাজ করে। এক, নিঃশর্তভাবে এবং কোন ভুল উদ্দেশ্য ছাড়াই দুঃখকষ্ট দূর করার জন্য মানবিক পদক্ষেপের একক মনস্তাত্ত্বিক উদ্দেশ্য প্রণয়ন করে। দুই, কার্যকরী কার্যক্রম বিকাশের পিছনে কাজ করে। বিশেষত অত্যন্ত উত্তপ্ত পরিস্থিতিতে মানবিক প্রতিষ্ঠানের উপস্থিতি এবং কার্যক্রমের জন্য সম্প্রদায়ের সম্মতি পেতে সাহায্য করে।

সঠিক অনুচ্ছেদ শিরোনাম কোনটি?
titleA. একটি অনানুষ্ঠানিক মতাদর্শ
titleB. জরুরী প্রতিক্রিয়া
titleC. একটি সর্বজনীন মতবাদ
titleD. ঐতিহাসিক উদাহরণ
উত্তর: titleB
আসাদুজ্জামানের কর্মজীবন শুরু হয় ১৯৫৮ সালে ময়মনসিংহের নাসিরাবাদ কলেজে প্রভাষক হিসাবে যোগদানের মাধ্যমে। এরপর আনন্দমোহন কলেজ, বরিশালের ব্রজমোহন (বিএম) কলেজ, ঢাকার জগন্নাথ কলেজ (বর্তমানঃ জগন্নাথ বিশ্ববিদ্যালয় এবং রংপুরের কারমাইকেল কলেজে দীর্ঘকাল অধ্যাপনা করেন। পরবর্তীতে তিনি মাদারীপুরের সরকারি নাজিমুদ্দিন কলেজ, কুমিল্লা সরকারি ভিক্টোরিয়া কলেজ, নরসিংদী সরকারি কলেজ ও টাঙ্গাইলের করটিয়া সা’দত কলেজে অধ্যক্ষ হিসেবে দায়িত্ব পালন করে জাতীয় শিক্ষা ব্যবস্থাপনা একাডেমির (নায়েম) পরিচালক হিসেবে কর্মরত থেকে ১৯৯৩ সালে অবসর গ্রহণ করেন। ২০১৬ সালে বাংলাদেশ হিউম্যানিস্ট পার্টি-বিএইচপি'র চেয়ারম্যান নির্বচিত হন এবং চেয়ারম্যান হিসেবে দলটির রাজনৈতিক নেতৃত্ব দিয়ে আসছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার ও সম্মননা
titleC. শিক্ষাজীবন
titleD. জন্ম ও পারিবারিক পরিচিতি
উত্তর: titleA
প্রথম আগ্রহের বিষয় ছিল চ্যাংশ্যাং যা কিনা ‘’ডাইক্রোয়া ফেব্রিফুগা’’ মূলের নির্যাস। ১৯৪০ এর দিকে চীনা বিজ্ঞানীরা দেখান যে চ্যাংশ্যাং "প্লাজমোডিয়ামের" কিছু প্রজাতির বিরুদ্ধে কার্যকরী। এর প্রধান ম্যালেরিয়া বিরোধী উপাদান ফেব্রিফিউজিন পৃথক করে আমেরিকান বিজ্ঞানীরা। কিন্তু প্রকল্পের বিজ্ঞানীরা জানান যে এটি ম্যালেরিয়া প্রতিরোধী হলেও এটি তীব্র ও বিষাক্ত, কুইনাইন থেকে বেশি তীব্র— অর্থাৎ মানবদেহে ব্যবহারের অনুপযোগী। (প্রকল্পটির পর, যৌগটি এখনও তদন্তের মধ্যে আছে এবং এর থেকে মানানসই উপজাত তৈরির চেষ্টা চলছে, যেগুলোর মধ্যে হ্যালোফিউজিনোন হতে পারে ম্যালেরিয়া, ক্যান্সার, ফাইব্রোসিস এবং জ্বালাময় রোগের বিরুদ্ধে কার্যকরী ওষুধ। )

সঠিক অনুচ্ছেদ শিরোনাম কোনটি?
titleA. কার্যপরিচালনা এবং সফলতা
titleB. কোয়ার্টেম আবিষ্কার
titleC. চ্যাংশ্যাং থেকে ফেব্রিফিউজিন
titleD. আর্টেমিসিনিন এবং এর উপজাতকগুলোর আবিষ্কার
উত্তর: titleC
১৯০২ সালে এই ভবনে অস্ট্রেলিয়ান ফেডারেল আন্তর্জাতিক প্রদর্শনীর আয়োজন করা হয়। এই সময়ের পর থেকে এই প্রাসাদটি বিভিন্ন উদ্দেশ্য ব্যবহৃত হয়ে আসছে।

এটি ১৯৫৬ গ্রীষ্মকালীন অলিম্পিকের ভেন্যু হিসেবে ব্যবহৃত হয়, যার মধ্যে উল্লেখযোগ্য ইভেন্ট ছিল বাস্কেটবল, ভারোত্তলন, কুস্তি।
১৯৪০ সাল নাগাদ স্থানীয়দের কাছে এটি হোয়াইট ইলিফ্যান্ট নামে পরিচিতি লাভ করে। পরবর্তীতে ১৯৫০ সালের দিকে এই ভবনকে সরকারী কাজে ব্যবহৃত করা হয়, যা মেলবোর্নের অনেক ঐতিহ্যবাহী ভবনের একই অবস্থা সৃষ্টি হয়েছিল। ১৯৪৮ সালে মেলবোর্ন সিটি কাউন্সিলের সদস্যরা এই প্রাসাদের পক্ষে ভোট দেয় এবং সিদ্ধান্ত হয় যে স্বল্প আকারে এই ভবনকে ধ্বংসের হাত থেকে রক্ষা করা হবে। এই ভবনের যে অংশে মেলবোর্নের অ্যাকুতিয়াম ছিল তা ১৯৫৩ সালের অগ্নিকান্ডে ধ্বংস হয় যায়। ১৯৪০-১৯৫০ এর দশকে এই ভবনটি নিয়মইত সাপ্তাহিক নাচের ভেন্যু হিসেবে ব্যবহৃত হতে থাকে। কিছু দশক পরে এখানে নৌকা প্রদর্শনী, গাড়ী প্রদর্শনী এবং নিয়মিত শিল্পীয় পণ্যের প্রদর্শনীর কাজে ব্যববৃত হয়। ভবনের অন্যান্য ব্যবহারের পাশাপাশি ১৯৫০, ১৯৬০ এবং ১৯৭০ দশকে এই ভবন স্টেট হাই স্কুল মেট্রিকুলেশন ভিক্টোরিয়ান সার্টিফিকেট পরীক্ষার কেন্দ্র হিসেবেও ব্যবহৃত হয়। যদিও প্রধান বলরুমটি ১৯৭৯ সালে ধ্বংস হয়ে যায়। প্রাসাদের প্রধান গঠন অপরিবর্তিত রেখে ১৯৬০ ও ১৯৭০ দশকে এই প্রাসাদের বিভিন্ন অংশ পুনঃনির্মাণ করা হয়। প্রধান বলরুমের ধ্বংসের পর একটি গণজাগরণ ঘটে এই প্রাসাদটিকে ধ্বংসের হাত থেকে রক্ষা করা জন্য।

সঠিক অনুচ্ছেদ শিরোনাম কোনটি?
titleA. ১৯০১-১৯৭০
titleB. ইতিহাস
titleC. ১৮৮০-১৯০১
titleD. বর্তমান ব্যবহার
উত্তর: titleA
নারীবাদী সাহিত্য সমালোচনা একটি সাহিত্য সমালোচনা যা নারীবাদী তাত্ত্বিক বা রাজনীতি দ্বারা প্রচলিত সাহিত্য সমালোচনা। জর্জ এলিয়ট, ভার্জিনিয়া ওলফ, এবং মার্গারেট ফুলার এর মত তৎকালীন মহিলা লেখকদের তাত্ত্বিক কাজগুলো থেকে বর্তমানযুগের "তৃতীয় তরঙ্গ" নারী লেখকদের দ্বারা তৈরী লিঙ্গ গবেষণা কাজগুলির তত্ত্ব ও ইতিহাস বৈচিত্র্যময় হয়েছে।

সাধারণত, ১৯৭০এর পূর্ব পর্যন্ত নারীবাদী সাহিত্য সমালোচনার বিষয়বস্তু ছিল, রাজনীতিতে নারী নেতৃত্ব এবং সাহিত্যের বিভিন্ন অবস্থানে নারীকে উপস্থাপন করা। যখন লিঙ্গ সম্বন্ধীয় আরো জটিল বিষয়গুলো সামনে আসল, তখন নারীবাদী সাহিত্য সমালোচনা নতুন বৈচিত্রের পথ ধরল। বিদ্যমান সম্পর্কের শক্তিকে পুননির্মাণের অংশ হিসেবে তারা এবং এর লিঙ্গ বিষয়ক শর্তাবলীকে বিবেচনায় নিয়ে আসল।

সঠিক অনুচ্ছেদ শিরোনাম কোনটি?
titleA. চলচ্চিত্র তত্ত্ব
titleB. সাহিত্য তত্ত্ব
titleC. শৃংখলা
titleD. শরীর
উত্তর: titleB
১৭৪৭ খ্রিষ্টাব্দে ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। এরফলে মাঞ্চু আম্বানদের নির্দেশে 'গ্যুর-মেদ-র্নাম-র্গ্যালকে হত্যা করা হলে লাসায় দাঙ্গার সূত্রপাত ঘটে। এই দাঙ্গায় তিব্বতীদের হাতে বেশ কিছু চীনা ও আম্বানদের হত্যা করা হয়। চিং সম্রাট চিয়ানলোং (乾隆) তিব্বতে যে প্রতিনিধিদল পাঠান, তারা দাঙ্গাকারীদের কারাদন্ড ও মৃত্যুদন্ড দেন। এই সময় চিয়ানলোং সিদ্ধান্ত নেন যে, তিব্বতের শাসনভার তিব্বতীদের হাতে না রেখে দুইজন আম্বানের দায়িত্বে রাখা হবে। কিন্তু মাঞ্চুদের সরাসরি অধীনে না রেখে তিব্বতীদের দলাই লামার রাজনৈতিক ক্ষমতাধীনে রাখার ব্যাপারে এই সময় সপ্তম দলাই লামার শিষ্য রোল-পা'ই-র্দো-র্জে সম্রাটকে বোঝাতে সক্ষম হন। এরফলে 'গ্যুর-মেদ-র্নাম-র্গ্যালের প্রভাবাধীন গোষ্ঠীর হাত থেকে ক্ষমতা সপ্তম দলাই লামা ও মাঞ্চু আম্বানদের হাতে অর্পিত হয়।

সঠিক অনুচ্ছেদ শিরোনাম কোনটি?
titleA. রাজনৈতিক ক্ষমতালাভ
titleB. নির্বাসন
titleC. জন্ম
titleD. মঙ্গোল বিদ্রোহ
উত্তর: titleA
মুক্তিযুদ্ধে অবদান: বাংলাদেশের মুক্তিযুদ্ধের সময় কাইফি আজমি একজন প্রথিতযশা কবি ও সিনেমা ব্যক্তিত্ব ছিলেন। ১৯৭১ খ্রিষ্টাব্দে বাঙালিদের উপর পাকিস্তানিদের নির্যাতন কাইফি আজমিকে ব্যথিত করে। তিনি কবিতার মাধ্যমে তার অনুভূতি তুলে ধরেন। কবিতা লিখে ও পাঠ করে তিনি বাঙালির মুক্তিযুদ্ধের পক্ষে জনমত গঠনে সাহায্য করেন।

সঠিক অনুচ্ছেদ শিরোনাম কোনটি?
titleA. বাংলাদেশের মুক্তিযুদ্ধে অবদান
titleB. মৃত্যু
titleC. পরিচিতি
titleD. পুরস্কার ও সম্মাননা
উত্তর: titleA